П Р О Т О К О Л    № 31

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

30 септември 2014 г.

Днес, 30.09.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъства Цветина Кондиева - студент от юридически факултет, която провежда стаж в Администрацията на Висшия съдебен съвет.

1. ОТНОСНО: Проект на предложение до ВСС за допълнение на решение на ВСС от 29.05.2014 г. по Протокол № 22, т. 82, за определяне на минимални граници за натовареност на председателите и на заместник-председателите при разпределение на делата.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ОТЛАГА окончателното приемане на предложението до Висшия съдебен съвет, до произнасянето на Върховния административен съд по жалбата срещу решението на ВСС от 29.05.2014 г. по Протокол № 22, т. 82.

2. ОТНОСНО: Извлечение от Протокол № 34/23.09.2014 г. /т. 3/ от заседание на Комисия „Публична комуникация” с приложен обобщен Доклад – анализ на резултатите от проведена анкета, за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предоставения обобщен Доклад – анализ на резултатите от проведената анкета.

3. ОТНОСНО: Извлечение от Протокол № 41/24.09.2014 г., т. 4, от заседание на Комисия „Международна дейност” на ВСС с приложено писмо от Милена Гунчева – председател на Центъра по спогодби и медиация към СРС и СГС, с предложение за среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Определя членовете на комисията Калин Калпакчиев, Галина Карагьозова и Мария Кузманова за участие в евентуалната втора среща с членове на ВСС, искана от председателя на Центъра по спогодби и медиация към СРС, 
3.2. Изпраща решението по т. 3.1. на Комисия „Международна дейност” на ВСС, за сведение.

4. ОТНОСНО: Справка за текущото състояние на процеса по попълване на он-лайн анкетата за натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Приема за сведение информацията от справките за седмичното текущо състояние на процеса по попълване на он-лайн анкетата за натовареността на съдиите.
4.2. Информацията за текущото състояние на процеса по попълване на он-лайн анкетата за натовареността на съдиите да бъде предложена като допълнителна точка към дневния ред за заседание на ВСС на 01.10.2014 г.
4.3. Предвид малкия брой на съдиите, включили се в периода юли-септември 2014 г. в он-лайн анкетата за натовареността, резултатите от която са абсолютно необходими с цел определяне на норма на натовареносст и тежест на отделните видове разглеждани дела, предлага на Висшия съдебен съвет, след като се запознае с информацията за текущото състояние на процеса по попълване на въпросниците, да вземе следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И:

1. ПРИЕМА за сведение информацията за текущото състояние на процеса по попълване на он-лайн анкетата за натовареността на съдиите.
2. УКАЗВА на административните ръководители на всички съдилища в страната (с изключение на ВКС, ВАС, Военно-апелативен съд и военните съдилища) да създадат необходимата организация за участие на всички съдии в съответния съд в он-лайн анкетата за натовареността, в срок до 31.10.2014 г. 

5. ОТНОСНО: Обсъждане на програма и създаване на организация за публично представяне на изготвения от ЦИД и приет от комисията Окончателен доклад – Анализ на социално-икономическите фактори, оказващи влияние върху честотата и типа дела, завеждани от българските съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. На 15.10.2014 г. от 10.00 часа да се направи публично представяне на изготвения от Центъра за изследване на демокрацията Окончателен доклад – Анализ на социално-икономическите фактори, оказващи влияние върху честотата и типа дела, завеждани от българските съдилища.
5.2. На публичното представяне да бъдат поканени:
- всички членове на ВСС;
- административни ръководители на районните съдилища от областните центрове, както и на районните съдилища в Дупница, Горна Оряховица, Казанлък и Петрич;
- членовете на Работната група за изготвяне на средносрочна стратегия на човешките ресурси в съдебната система към Комисията по натовареност;
- организациите – членове на Гражданския съвет към ВСС, и съсловните организации;
- министърът на правосъдието и министърът на транспорта;
- представители на Центъра за изследване на демокрацията (участниците в изготвянето на презентирания доклад).
5.3. Публичното представяне по т. 5.1. да протече при следната програма:
- представяне на доклада от участниците в изготвянето му;
- дискусия по представения доклад и темата за т.нар. съдебна карта.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ